4. Սույն կարգի 3-րդ կետի 1-ին ենթակետով սահմանված զինվորական պատրաստության ժամկետը 2 տարի 6 ամիս է` բարձրագույն ուսումնական հաստատությունում ուսումնառության 3-7-րդ կիսամյակների ընթացքում` համապատասխան ռազմաուսումնական հաստատության ղեկավարի կողմից հաստատված դասացուցակով, սակայն ոչ ավելի, քան շաբաթվա մեկ օրվա ընթացքում` 7 ժամ: Սույն կարգի 3-րդ կետի 2-րդ ենթակետով սահմանված զինվորական պատրաստության ժամկետը 2 տարի 6 ամիս է` նախարարության առաջարկությամբ Երևանի Մխիթար Հերացու անվան պետական բժշկական համալսարանի ռեկտորի կողմից սահմանված կիսամյակների ընթացքում և օրերին: